KASUTAMISE KOKKULEPE

Tallinn							03.12.2019 nr 10-12/19/504-2

Riigi Kaitseinvesteeringute Keskus, registrikood 70009764, asukoht Järve 34a, 11314 Tallinn, mida kaitseministri 06.07.2016 määruse nr 12 „Riigi Kaitseinvesteeringute Keskuse põhimäärus“ § 8 punkti 9 ja kaitseministri 01.07.2017 käskkirja nr 355 „Riigivara kasutusse andmine“ alusel esindab direktor Kusti Salm (edaspidi kasutusse andja)

Ja 

Siseministeerium, registrikood 70000562, aadress Pikk 61, 15065 Tallinn, mida esindab kantsleri 26. oktoobri 2018. a käskkirja nr 1-5/113 „Volituste andmine varade, planeerimise ja tehnoloogia asekantslerile“ punkti 2 alusel varade, planeerimise ja tehnoloogia asekantsler Piret Lilleväli (edaspidi kasutaja), teiselt poolt,

edaspidi ka pool või pooled, võttes arvesse, et:
•	poolte vahel on 28.07.2017 allkirjastatud riigivara kasutamise kokkulepe nr 10‑12/17/504;
•	Siseministeerium on 03.06.2019 esitanud taotluse nr 7‑10/45-2, millega soovitakse muuta kasutamise kokkulepet nr 10‑12/17/504;
•	Kaitseministeerium on 24.07.2019 kirjaga nr 12-1/19/2253 nõustunud Siseministeeriumi ettepanekuga;

sõlmisid alljärgneva kasutamise kokkuleppe (edaspidi leping) 

1.	Lepingu sõlmimise alus ja ese

1.1.	Leping sõlmitakse riigivaraseaduse § 16 lõike 2 ja kaitseministri 01.07.2017 käskkirja nr 355 alusel.
1.2.	Lepingu ese on Harjumaal Saku vallas Männiku külas Männiku polügooni (riigi kinnisvararegistri objekti kood KV3969, katastritunnus 71801:001:0983) katastriüksusest u 60 500 m² suurune maa-ala (lepingu lisa), mille kasutusse andja annab lepingus sätestatud tingimustel ja korras kasutaja kasutusse tähtajatult ja tasuta.
1.3.	Kasutaja sõlmib lepingu kasutusse andjaga tuginedes kasutusse andja avaldustele ja kinnitustele, mis on lepingus fikseeritud ning eeldades heas usus kasutusse andja võimekust lepingut nõuete järgi täita.
1.4.	Kasutusse andja kinnitab, et:
1.4.1.	tal on õigus lepingu ese kasutusse anda ning et kolmandatel isikutel ei ole rendi-, üüri-, tasuta kasutamise, kasutusvalduse, hoonestusõiguse või muudest lepingutest tulenevaid õigusi vallata ega kasutada lepingu eset;
1.4.2.	temal ja tema esindajal on lepingu sõlmimiseks kõik õigused ja volitused;
1.4.3.	ta on lepinguga tutvunud ning mõistab täielikult enesele võetavate kohustuste sisu ja tagajärgi ning on nõus nendes toodud tingimustega;
1.4.4.	lepingu täitmisega ei kahjustata kolmandate isikute õigusi ning puuduvad mistahes asjaolud, mis välistaksid tema õigusi sõlmida leping ja seda nõuetekohaselt täita.

2.	Lepingu osad

2.1.	Lepingu lahutamatu osa on lepingu eseme plaan (lepingu lisa), kõik poolte kirjalikud teated ning lepingu lisad ja muudatused.
2.2.	Kõik lepingu muudatused sõlmitakse lepingu lisadena, mis jõustuvad, kui mõlemad pooled on need allkirjastanud või poolte määratud tähtajal.

3.	Kasutamise otstarve

3.1.	Lepingu eset kasutatakse järgmistel eesmärkidel:
3.1.1.	Päästeamet (lisas punasega märgitud ala, ca 53 000 m2) demineerijate demineerimistööde tegemiseks päästeseaduse tähenduses. Lepingu eseme kasutusotstarvet võib muuta üksnes kasutusse andja kirjalikul loal.
3.1.2.	Politsei- ja Piirivalveamet (lisas sinisega märgitud ala, ca 7500 m2) laskeharjutuste tegemiseks kinnistul asuvas 100. meetri välilasketiirus.
3.2.	Kasutusse andja on kohustatud võimaldama kasutajal takistamatult kasutada lepingu eset vastavalt lepingu tingimustele ning mitte sekkuma tema tegevusse.

4.	Lepingu eseme üleandmine

4.1.	Lepingu ese antakse Politsei- ja Piirivalveameti ning Päästeameti valdusesse käesoleva lepingu kahepoolse allkirjastamisega.

5.	Kasutamise tingimused

5.1.	Kasutaja avaldab, et lepinguga seotud kasutaja õigusi ja kohustusi teostavad Päästeamet (lisas punasega märgitud alal) ja Politsei- ja Piirivalveamet (lisas sinisega märgitud alal).
5.2.	Kasutaja on kohustatud:
5.2.1.	Riigi Kaitseinvesteeringute Keskusega kooskõlastama rajatavate ehitiste projektid eelprojekti staadiumist;
5.2.2.	edastama ehitiste välisvõrkude ja üldehitusliku osa teostusdokumentatsiooni Riigi Kaitseinvesteeringute Keskusele;
5.2.3.	kasutama lepingu eset hoolikalt ja vastavalt sihtotstarbele;
5.2.4.	tagama laskeharjutuste ja demineerimistööde ajal inimeste, loomade ja keskkonna turvalisuse ja ohutuse järgides ohutusnõudeid;
5.2.5.	arvestama lepingu eseme kasutamisel harjutusvälja kodulehelt kättesaadava Männiku harjutusvälja kasutuseeskirjaga;
5.2.6.	oma tegevusega mitte takistama Männiku harjutusvälja eesmärgipärast kasutamist;
5.2.7.	likvideerima oma tegevusega tekkivad jäätmed ja muud võimalikud kahjustused pärast nende tekkimist;
5.2.8.	teavitama kasutusse andjat viivitamatult avariist, tulekahjust või muust õnnetusest lepingu esemel ning võtma kohe tarvitusele abinõud, et vältida ja vähendada õnnetusest tulenevaid võimalikke kahjusid ning et kõrvaldada õnnetuse tagajärjed;
5.2.9.	võimaldama kasutusse andja määratud isikutel takistamatult kontrollida lepingu tingimuste täitmist. Kontrollimise aeg kooskõlastatakse eelnevalt kasutajaga ning kontrollimisel viibib juures kasutaja esindaja;
5.2.10.	hüvitama kasutusse andjale lepingu eseme ja sinna rajatud ehitiste kasutamisega tekkinud tarbimiskulud (elekter, vesi jmt). Kasutaja hüvitab kasutusse andjale (RKIK) kulud kasutusse andja (RKIK) arve alusel, kui lepingu esemele plaanitud ehitiste ehitamise ja kasutamisega on tekkinud tarbimiskulusid (elekter, vesi jms) juhul, kui kasutaja ei sõlmi ise teenuse pakkujatega oma lepinguid.

5.3.	Kasutusse andja on kohustatud:

5.3.1.	võimaldama kasutajal takistamatult kasutada lepingu eset;
5.3.2.	ehitiste valmimisel kaasajastama Männiku harjutusvälja kasutuseeskirja, vajaduse korral kaasates protsessi ka kasutaja;
5.3.3.	kasutajaga kooskõlastama lepingu esemega seotud tööde tegemised.

6.	Ehitised

6.1.	Kasutaja on kohustatud:
6.1.1.	ehitama kinnise hävituskoha (Päästeamet);
6.1.2.	rekonstrueerima 100. meetrise välilasketiiru (Politsei- ja Piirivalveamet);
6.1.3.	kooskõlastama ehitamise kasutusse andjaga ja Keskkonnaametiga, arvestades kehtivat Männiku harjutusvälja arendusprogrammi.

6.2.	Kasutajal on lubatud rajada lepingu eseme piires (Päästeametil lepingu lisas 1 toodud joonisel punasega märgitud alal ja Politsei- ja Piirivalveametil lepingu lisas 1 toodud sinisega märgitud alal) demineerimise ja väljaõppega seotud ehitisi.
6.3.	Kasutusse andja ei hüvita kasutaja poolt ehitiste rajamiseks tehtud kulutusi.

7.	Lepingu tähtaeg

7.1.	Leping jõustub poolte allkirjastamisel ja kehtib tähtajatult.

8.	Lepingu loovutamine ja ülesütlemine

8.1.	Pooled ei tohi lepingust tulenevaid õigusi ega kohustusi üle anda ega muul viisil loovutada kolmandatele isikutele ilma teise poole eelneva kirjaliku nõusolekuta.
8.2.	Kasutajal on õigus leping üles öelda:

8.2.1.	igal ajal, teatades sellest kasutusse andjale kirjalikult ette vähemalt 6 (kuus) kuud;
8.2.2.	kui kasutusse andja on lepingut oluliselt rikkunud, sh rikkunud lepingu punktides 3.2 ja 5.3.1 sätestatud kohustusi korduvalt. Sellisel juhul annab kasutaja kirjaliku teatega kasutusse andjale 1 (ühe) kuu rikkumise lõpetamiseks. Kui selle aja jooksul ei ole kasutusse andja rikkumist lõpetanud, võib kasutaja lepingu etteteatamise tähtajata üles öelda.

8.3.	Kasutusse andjal on õigus leping üles öelda:

8.3.1.	igal ajal, teatades sellest kasutajale kirjalikult ette vähemalt 6 (kuus) kuud. Lepingu lisas 1 punasega märgitud ala osas hakkab käesolev punkt kehtima alates 01.01.2031;
8.3.2.	etteteatamise tähtajata, kui kasutaja kasutab lepingu eset vastuolus selle kasutamise otstarbe või lepinguga ja ei lõpeta või heasta rikkumist 14 (neljateistkümne) kalendripäeva jooksul vastavasisulise kirjaliku teate saamisest;
8.3.3.	etteteatamise tähtajata, kui kasutaja halvendab oluliselt lepingu eseme seisundit ja ei lõpeta või heasta rikkumist 14 (neljateistkümne) kalendripäeva jooksul vastavasisulise kirjaliku teate saamisest;
8.3.4.	etteteatamise tähtajata, kui kasutaja muu oluline tahtlik lepingu rikkumine on kestnud 14 (neliteist) kalendripäeva pärast kasutusse andja kirjalikku korraldust rikkumine lõpetada.

8.4.	Lepingu lõpetamisel (kaasa arvatud punkti 9.4. alusel) lepivad pooled lõpetamise tingimustes eraldi kokku. Samuti lepivad pooled kokku edasised tegevused lepingu esemele kasutaja püstitatud ehitiste puhul. Kasutaja on kohustatud punkti 8.2.1. ja 9.4. rakendamise korral omal kulul lammutama ehitised, mille on lepingu esemele püstitanud, ja likvideerima lammutusjäätmed 12 (kaheteistkümne) kuu jooksul, kui kasutusse andja esitab sellekohase nõude enne lepingu lõppemist. 

9.	Vääramatu jõud

9.1.	Pool ei vastuta lepingust tulenevate kohustuste rikkumise eest, kui selle põhjustas vääramatu jõud. Vääramatu jõu esinemise korral lükkub kohustuste täitmine edasi vastavalt asjaoludele ja nende tulemuste kestmise aja võrra. 
9.2.	Pool, kelle tegevust lepingu täitmisel takistab vääramatu jõud, peab kohe teavitama teist poolt kirjalikult asjaoludest, mis takistavad lepingu täitmist. Vastasel juhul vastutab pool oma lepingujärgsete kohustuste mittetäitmise eest lepingu punkti 11 alusel. 
9.3.	Kui vääramatu jõu tulemusena on ühe poole võime lepingujärgsete kohustuste täitmisel ainult osaliselt mõjutatud, vastutab pool siiski nende kohustuste eest, mille täitmist vääramatu jõud ei takistanud.
9.4.	Juhul kui vääramatu jõud takistab lepingu kohustuste täitmist ühtejärge 30 (kolmkümmend) kalendripäeva või on tõenäoline, et vääramatu jõud kestab pikemat aega, on poolel õigus leping üles öelda, teatades sellest teisele poolele 10 (kümme) päeva ette.

10.	Konfidentsiaalsus

10.1.	Konfidentsiaalse informatsiooni all mõistavad pooled lepingu täitmisel teatavaks saanud isikuandmeid, turvaandmeid ning muud teavet, mille avalikuks tulek võib kahjustada kasutaja või kasutusse andja huve. Konfidentsiaalne informatsioon ei hõlma endas informatsiooni, mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
10.2.	Pooled on kohustatud käsitlema lepingu täitmisel temale teatavaks saanud informatsiooni teise poole ja tema tegevuse kohta konfidentsiaalsena ning seda vastavalt kaitsma. Vastavasisulise informatsiooni müümist, pakkumist või levitamist mõlema poole või nendega seotud isikute poolt käsitletakse kui lepingu olulist rikkumist.
10.3.	Konfidentsiaalsusnõue on tähtajatu.

11.	Vastutus

11.1.	Pooled kannavad täielikku varalist vastutust lepingu mittetäitmisega või mittekohase täitmisega teisele poolele tekitatud varalise kahju eest. Pooled vastutavad oma töötajate ja esindajate tegevuse või tegevusetusega teisele poolele tekitatud varalise kahju eest.
11.2.	Pool on kohustatud tegema kõik temast sõltuva, et kõrvaldada rikkumist ja selle tagajärgi ning tekitatud kahju selliselt, et taastada rikkumisele või kahju tekkimisele eelnenud olukord võimalikult maksimaalses ulatuses.
11.3.	Piiramata teisi lepingu sätteid, astub kumbki pool mõistlikke samme, et vähendada kahju, mis on või võib olla aluseks mistahes lepingujärgsele kahju hüvitamise nõudele.

12.	Poolte kontaktisikud

12.1.	Poolte lepingujärgsete kohustuste täitmise korraldamine ning lepingus ettenähtud teadete, nõuete ja teiste dokumentide edastamine toimub kontaktisikute kaudu:

12.1.1.	lepingulistes küsimustes on Siseministeeriumi kontaktisik Krista Pihlapuu (tel 612 5097, e-post krista.pihlapuu@siseministeerium.ee);
12.1.2.	kasutamisega seotud küsimustes on Päästeameti kontaktisik Raido Taalmann (tel 628 7510, e-post: raido.taalmann@rescue.ee);
12.1.3.	lepingulistes küsimustes on Päästeameti kontaktisik Raivo Stepanov (tel 502 4553, e-post: raivo.stepanov@rescue.ee); 
12.1.4.	kasutamisega seotud küsimustes on Politsei- ja Piirivalveameti kontaktisik Hannes Haav (tel 5834 7580; e-post: hannes.haav@politsei.ee);
12.1.5.	lepingulistes küsimustes on Politsei- ja Piirivalveameti kontaktisik Hannes Jaanimäe (tel 529 9291, e-post: hannes.jaanimae@politsei.ee);
12.1.6.	lepingulistes küsimustes on kasutusse andja kontaktisik Alvar Pern (tel 717 0535, e-post: alvar.pern@kaitseinvesteeringud.ee);
12.1.7.	kasutamisega seotud küsimustes on kasutusse andja kontaktisik harjutusväljade teenistuse ülem, tel 717 4650, e-post: kv.tvj.manniku@mil.ee).

12.2.	Kõik teated ja pretensioonid peavad olema esitatud kirjalikus vormis ning olema adresseeritud lepingu punktis 12.1. fikseeritud kontaktisikutele.
12.3.	Kontaktisikute muutumisest tuleb teist poolt kirjalikku taasesitamist võimaldavas vormis ette teatada vähemalt 5 (viis) kalendripäeva. 

13.	Lõppsätted

13.1.	Lepingu täitmisel ja lepingust tulenevate vaidluste korral lähtutakse Eesti Vabariigi õigusaktidest.
13.2.	Lepingust tulenevad vaidlused püütakse lahendada poolte kokkuleppega. Juhul, kui kokkulepet ei saavutata, lahendatakse vaidlus kohtus.
13.3.	Lepingu üksiku sätte kehtetus ei too kaasa kogu lepingu või lepingu teiste sätete kehtetust.
13.4.	Leping allkirjastatakse digitaalselt, mis loetakse tsiviilseadustiku üldosa seaduse § 80 alusel võrdseks allkirjastamise kirjaliku vormiga.
13.5.	Lepingu kahepoolse allkirjastamisega lõpeb poolte vahel 28.07.2017 allkirjastatud kasutamise kokkulepe nr 10-12/17/504.

(allkirjastatud digitaalselt) 		(allkirjastatud digitaalselt)
Kusti Salm		Piret Lilleväli 		
direktor							varade, planeerimise ja 
tehnoloogia asekantsler